Diari Oficial de la Generalitat Valenciana


Sumari del DOGV 5607, del 26-09-2007 (2007/11708)

RESOLUCIÓ de 20 de setembre de 2007, del director general de Relacions amb les Corts i Secretariat del Consell, de la Conselleria de Presidencia, per la qual es disposa la publicació del Conveni de col·laboració per al desenvolupament del Pla de Millora en la Qualitat en el Comerç celebrat entre el Ministeri d'Indússtria, Turisme i Comerç i la Conselleria d'Empresa, Universitat i Ciència de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5607

Data del DOGV
:   26-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11413


Data del document
:   20-09-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Turisme
    * administració central
    * comercialització
    * cooperació administrativa
    * promoció comercial

RESOLUCIÓ de 20 de setembre de 2007, del director general de Relacions amb les Corts i Secretariat del Consell, de la Conselleria de Presidencia, per la qual es disposa la publicació del Conveni de col·laboració per al desenvolupament del Pla de Millora en la Qualitat en el Comerç celebrat entre el Ministeri d'Indússtria, Turisme i Comerç i la Conselleria d'Empresa, Universitat i Ciència de la Generalitat Valenciana. [2007/11288]  
El Ministeri d'Indústria, Turisme i Comerç i la conselleria d'Empresa, Universitat i Ciència de la Generalitat, després de la tramitació prèvia reglamentària, entre el Ministeri d'Indústria, Turisme i Comerç i la conselleria d'Empresa, Universitat i Ciència de la Generalitat, el 27 de setembre de 2006, el Conveni per al Desenrotllament del Pla de Millora de la Qualitat en el Comerç, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis amb el número 1209/2007, i que figura com a annex d'esta resolució.  
València, 20 de setembre de 2007. El director general de Relacions amb les Corts i Secretariat del Consell: Ángel Mompó Romero.  
Conveni de col·laboració per al desenvolupament del Pla de Millora de la Qualitat en el Comerç celebrat entre el Ministeri d'Indústria, Turisme i Comerç i la conselleria d'Empresa, Universitat i Ciència de la Generalitat Valenciana  
Madrid, 27 de setembre de 2006  
Reunits  
D'una part, el ministre d'Indústria, Turisme i Comerç, el senyor José Montilla Aguilera, de conformitat amb les competències atribuïdes per la disposició addicional tretzena de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció establida per la Llei 4/1999, de 13 de gener, nomenat per Reial Decret 558/2004, de 17 d'abril.  
D'una altra part, el conseller d'Empresa, Universitat i Ciència, de la Generalitat Valenciana, el senyor Justo Nieto Nieto,en virtut del Decret 2/2006, de 29 de maig, del president de la Generalitat, pel qual s'assignen la titularitat de les conselleries amb competències executives en què s'organitza l'administració de la Generalitat i es nomena el portaveu del Consell, i en virtut de l'Acord del Consell de la Generalitat d'1 de setembre de 2006.  
Reconeixen la representació que ostenten i la competència per a celebrar el present conveni,  
Exposen  
Que la Secretaria d'Estat de Turisme i Comerç té entre les seues funcions, a través de la Direcció General de Política Comercial, "l'elaboració dels plans generals que contribuïsquen a la millora de la qualitat de les empreses del sector i dels suports financers necessaris per al seu desenrotllament, així com la cooperació amb les comunitats autònomes en relació amb això".  
Per a l'exercici d'esta funció s'ha elaborat el Pla de Millora de la Qualitat en el Comerç, que té com a objectiu final el de la millora de l'eficiència i competitivitat de les xicotetes i mitjanes empreses comercials, a fi d'aconseguir un equilibri harmònic de l'estructura del sector, amb la coexistència de diversos formats d'empresa i establiment, que garantisquen la competència i la llibertat d'elecció dels consumidors, a l'hora que es contribuïsca a un desenrotllament equilibrat i sostenible de l'estructura urbana de les nostres ciutats.  
Este pla de millora contempla subvencions a les xicotetes i mitjanes empreses comercials, a les seues associacions i als ajuntaments, en el marc d'una política orientada a la consolidació del comerç urbà, mantenint i desenvolupant el model comercial tradicional espanyol, per mitjà de la millora de la competitivitat de les empreses de distribució i de l'entorn físic en què s'assenta el comerç de proximitat, de manera que no sols s'evite la destrucció d'ocupació, sinó que es millore el seu grau de professionalitat, permetent que els recursos humans que es vinculen a este sector puguen prestar un valor més gran afegit quant a especialització i qualitat del servici.  
Per a l'elaboració d'este pla s'ha tingut en compte l'experiència acumulada durant el Desenvolupament del Pla Marc de Modernització del Comerç Interior, entre els anys 1995 i 2004, que orientava els nous programes cap a les actuacions que s'han mostrat més rendibles i més demandades per les administracions autonòmiques.   
El Pla de Millora ha sigut aprovat per la mesa de directors generals de Comerç de comunitats autònomes de 16 de novembre de 2004, com a Comissió de la Conferència Sectorial de Comerç Interior, i per delegació del seu ple, i per Acord de Consell de ministres de 17 de desembre de 2004.  
Que és voluntat del Ministeri d'Indústria, Turisme i Comerç i de la conselleria d'Empresa, Universitat i Ciència, de la Generalitat Valenciana, impulsar i potenciar la col·laboració, la coresponsabilitat i la coordinació dels diferents nivells de les administracions públiques en la realització d'actuacions previstes en el Pla de Millora de la Qualitat en el Comerç.  
En virtut d'allò que s'ha exposat, en execució de la competència exclusiva de l'Estat prevista en l'article 149.1.13 de la Constitució i de la competència atribuïda a la Generalitat Valenciana en l'article 34.3 del seu Estatut d'Autonomia, les parts firmants.  
Acorden  
Primer. Les parts firmants col·laboraran per a desenvolupar el Pla de Millora de la Qualitat en el Comerç, dins de l'àmbit geogràfic de la Generalitat Valenciana, com a marc en què s'arreplega una estratègia comuna per a tot el sector i on queden enquadrades les iniciatives que s'inclouen en este conveni.  
Segon. En el desenrotllament del Pla de Millora de la Qualitat en el Comerç, la Generalitat Valenciana obtindrà el cofinançament del Ministeri d'Indústria, Turisme i Comerç en les subvencions que atorgue al sector comercial en els programes següents:  
Foment del Comerç Urbà: este programa pretén corregir possibles desequilibris territorials en l'oferta comercial, per mitjà d'una millora de l'entorn físic urbà en què les empreses comercials puguen instal·lar-se, respectant les condicions de competència del mercat i posant a disposició dels xicotets empresaris del sector espais prou atractius per al desenrotllament de la seua activitat, este concepte de "urbà" s'entén en contraposició al de "perifèric" i no al de "rural", que es considera també prioritari i que és objecte del segon programa d'este pla.  
Dins d'este programa es contemplen les tres línies preferents d'actuació següent:  
Modernització de mercats detallistes municipals.  
Centres comercials oberts.  
Conversió en zona de vianants d'eixos comercials.  
Millora del comerç rural: pretén assegurar els servicis comercials generals del municipi i dels nuclis de població pròxims, promocionant els establiments multiserveis, els productes artesanals, i adequant les àrees destinades a la venda ambulant, dotant-los de servicis comuns i potenciant simultàniament la introducció de canals directes de comercialització.  
Foment de la cooperació empresarial: es tracta de millorar la posició del xicotet comerç enfront de proveïdors en les compres, i consumidors, per mitjà de l'associacionisme que permeta crear una imatge comuna i una marca unitària, amb el suport a noves centrals de compra, implantació de xarxes informàtiques, desenrotllament de xarxes logístiques, etc.  
Qualitat en els establiments comercials: a fi de fer competitiu al xicotet comerç enfront dels nous formats comercials es pretén millorar la gestió i qualitat dels servicis, fonamentalment a través de dos línies d'actuació: certificació de qualitat comercial i accés a noves tecnologies i societat de la informació.  
Podran, així mateix, ser objecte de les ajudes d'este conveni, les activitats que encara no previstes en el Pla de Millora de la Qualitat en el Comerç, es puguen relacionar de forma evident amb l'esperit d'este i contribuïsquen amb el seu desenrotllament a la consecució de la modernització de la distribució.  
Tercer. En les actuacions que s'acullen al present conveni l'aportació de les comunitats autònomes serà cofinançada pel Ministeri d'Indústria, Turisme i Comerç a través de l'article pressupostari 751 «Transferències de capital a comunitats autònomes», del Programa Pressupostari 4310, Ordenació i Modernització de les Estructures Comercials, de la Direcció General de Política Comercial.  
Del pressupost total del capítol 7 assignat al Pla (73.169.751,00 euros), el 75% es destinarà a les quantitats mínimes a percebre per cada comunitat autònoma, d'acord amb un coeficient que reflectisca la importància del seu teixit comercial i calculat en funció dels criteris objectius que van ser aprovats en conferència sectorial, a través de la mesa de directors generals de 16 de novembre de 2004 i Acord de Consell de ministres de 17 de desembre.  
Per al present any, correspon a la Generalitat Valenciana un mínim de 949.839,98 euros segons l'aplicació del coeficient de repartiment i com es va confirmar en la reunió de la Conferència Sectorial de Comerç Interior en la seua reunió de 25 de gener de 2006, sempre que presente projectes suficients susceptibles de cofinançament.  
El 25% restant del pressupost es distribuirà per la mesa de directors generals, a proposta del grup de treball contemplat a este efecte en el pla de millora, per al finançament de projectes d'especial interés presentats per les comunitats autònomes, permetent també el finançament d'actuacions d'aquelles comunitats en què amb la quantitat que se li assigne segons allò que s'ha exposat en el paràgraf anterior no s'aconseguiria la dotació requerida per a això.  
El cofinançament del Ministeri d'Indústria, Turisme i Comerç a cada projecte serà de fins al 40% de l'aportada per la Generalitat Valenciana.  
Quart. Es crearà un grup de treball de la Conferència Sectorial format per tècnics de la Direcció General de Política Comercial i de les direccions generals competents de totes les comunitats i ciutats autònomes, que analitzarà les propostes de cofinançament presentades per estes i elaborarà una proposta a la mesa de directors generals que decidirà quins són els projectes a cofinançar.  
Quint. La gestió de les ajudes es realitzarà d'acord amb el procediment següent:  
La Generalitat Valenciana, entre les activitats per ella subvencionades, seleccionarà les més rellevants, per a acollir-se al cofinançament del Ministeri d'Indústria, Turisme i Comerç a través del present Pla de Millora de la Qualitat en el Comerç.  
La Unitat Administrativa competent de la Generalitat Valenciana enviarà en el termini aprovat en Mesa de directors a la Direcció General de Política Comercial la relació d'expedients per als quals se sol·licita el cofinançament del Ministeri d'Indústria, Turisme i Comerç.  
Eixa relació contindrà totes les dades que se sol·liciten en el programa informàtic enviat a la Generalitat Valenciana per la Direcció General de Política Comercial respecte d'això.  
Cada projecte per al qual se sol·licita el cofinançament anirà acompanyat de: memòria, desglossament pressupostari, informació sobre si té o no cofinançament Feder, partides del pressupost que se subvencionen i certificat per part de la comunitat autònoma que la subvenció ha sigut concedida. No obstant, podran ser objecte d'una memòria conjunta les actuacions de suport a associacions de comerciants per a l'exercici d'activitats de promoció i dinamització d'eixos comercials urbans que estiguen interrelacionades i guarden una unitat de criteri. Així mateix, si es tracta de subvencionar a empresaris individuals que formen part d'una actuació conjunta o en el cas del Programa de Qualitat d'Establiments Comercials es farà una memòria genèrica per a tots els compresos dins d'un mateix programa.  
El grup de treball seleccionarà els projectes a cofinançar i elevarà la proposta a la Mesa de directors generals de la Conferència Sectorial de Comerç, que analitzarà esta i determinarà la quantitat total corresponent a cada comunitat autònoma, respectant els mínims referits en l'apartat tercer d'este conveni, i enviarà la proposta per a la seua aprovació definitiva en Consell de ministres.  
Les quantitats aprovades en Consell de ministres es transferiran a la Generalitat Valenciana.  
Els expedients enviats a la Direcció General de Política Comercial per la Generalitat Valenciana per al seu cofinançament, podran acollir-se a este conveni encara que la concessió de l'ajuda per comunitat autònoma haja sigut anterior a la data de la firma d'este conveni.  
Correspon a la Generalitat Valenciana el control de l'execució i el seguiment dels expedients cofinançats, i comunicarà a la Direcció General de Política Comercial les incidències que es produïsquen. Amb este fi, d'acord amb les comunitats autònomes es podrà establir el sistema d'intercanvi d'informació que s'estime necessari. Particularment la comunitat autònoma remetrà a la Direcció General de Política Comercial, i no més tard del 31 de març de 2007, un estat d'execució de l'exercici, indicant les quanties totals de compromisos de crèdits, obligacions reconegudes i pagaments realitzat l'any, per a complir a allò que s'ha previts en l'article 86.2. Sexta de la Llei 47/2003, de 26 de novembre, General Pressupostària. Tot això s'entén sense perjuí del control financer que correspon a la Intervenció General de l'administració de l'Estat, i al Tribunal de Comptes.  
Sext. La Generalitat Valenciana comunicarà als beneficiaris de cada expedient el cofinançament que correspon al Ministeri d'Indústria, Turisme i Comerç de la subvenció per ells percebuda; quan figure algun tipus d'anunci dels promotors o procedència dels fons invertits, la comunitat autònoma indicarà als beneficiaris l'obligació d'indicar el cofinançament d'este Ministeri. Així mateix la difusió del Pla de Millora de la Qualitat en el Comerç correspondrà a la conselleria d'Empresa, Universitat i Ciència de la Generalitat Valenciana.  
Sèptim. Els fons aportats pel Ministeri d'Indústria, Turisme i Comerç s'acullen al Programa Operatiu 2000'2006, cofinançat pel Fons Europeu de Desenrotllament Regional (FEDER). Per este motiu, d'acord amb les recomanacions de la Comissió Europea, la Generalitat Valenciana no haurà de presentar a la Direcció General de Policia Comercial per a acollir-se als beneficis d'este conveni, aquells expedients per als quals haja sol·licitat retorns pel mencionat programa operatiu o qualsevol altre programa de la Unió Europea.  
La Generalitat Valenciana comunicarà el cofinançament europeu (Programa Operatiu de Millora de la Competitivitat i Desenrotllament del Teixit Productiu 2000-2006) als beneficiaris dels projectes acollits a este conveni i donarà publicitat a esta, d'acord amb la normativa vigent respecte d'això.  
Així mateix la Direcció General de Política Comercial podrà sol·licitar a la comunitat autònoma informació complementària sobre els expedients seleccionats pel Grup de Treball i aprovats, a la seua proposta, per la mesa de directors, a fi de poder omplir els requisits exigits en la normativa continguda en el Programa Operatiu 2000-2006.  
Per a poder sol·licitar els retorns de la Unió Europea corresponents als fons aportats pel Ministeri d'Indústria, Turisme i Comerç, la Generalitat Valenciana haurà de presentar les certificacions de pagament com més prompte millor i no més tard del 30 de juny de 2008.  
Octau. El present conveni entrarà en vigor des de la data de la seua firma i tindrà una vigència temporal fins al 31 de desembre de 2006, si bé es mantindran els compromisos d'informació previstos en les clàusules cinquena.7 i sèptima. No obstant, podrà produir-se la seua resolució abans del termini indicat, per mutu acord de les parts, per incompliment o per denúncia d'alguna d'elles, fins a dos mesos abans de la data d'extinció del conveni.  
Nové. Segons el que preveu l'article 6.3 de la Llei 30/1992, de Règim Jurídic de les Administracions Públiques i del Procediment Administratiu Comú, es crearà un òrgan mixt de vigilància i control de l'execució i aplicació del present conveni i de resolució de controvèrsies administratives. Este òrgan mixt estarà integrat per dos representants de cada una de les parts firmants designats, respectivament, pel ministre d'Indústria, Turisme i Comerç i el conseller d'Empresa, Universitat i Ciència.  
Deu. Les qüestions litigioses que poden sorgir en la interpretació i compliment del present conveni, seran de coneixement i competència de l'Orde Jurisdiccional del Contenciós Administratiu.  
I en prova de conformitat, firmen els intervinents, en el lloc i la data indicats en l'encapçalament.  
El ministre d'Indústria, Turisme i Comerç. José Montilla Aguilera  
El conseller d'Empresa, Universitat i Ciència. Justo Nieto Nieto